अबू सलेम, दाऊद के गैंग में अपनी खास जगह बना चुका था. इसी दौरान मुंबई में सीरियल ब्लास्ट हुए. जिसका इल्जाम दाऊद गैंग के सिर पर था. इसलिए दाऊद इब्राहिम और उसके गैंग ने दुबई में पनाह ली. अबू सलेम भी वहां पहुंच गया. फिर उसने दाऊद के भाई अनीस इब्राहिम के लिए काम करना शुरू कर दिया. वह दुबई में रहकर तस्करी और वसूली जैसे कामों को अंजाम देने लगा था. साथ ही वो कार ट्रेडर भी बन गया था. अनीस और दाऊद उसके काम से खुश थे. गैंग में उसकी तूती बोलने लगी थी.